Ինչևէ, այդ «փաստաթղթից» հանկարծ իմացա, որ իմ ընկերներից Հրայր Կարապետյանը դեռ «1987 թվականին հավաքագրվել է ՊԱԿ-ի (ԿԳԲ)-ի կողմից»: Այո, խոսքը ՀՀ ԱԺ նախկին փոխնախագահ, այժմ Սանկտ Պետերբուրգում ՀՀ հյուպատոս Հրայր Կարապետյանի մասին է: «Կապիտան Նեմոյի» գրառման մեջ, բնականաբար, խոսք չկա այն մասին, որ նույն Հրայր Կարապետյանը, մի շարք անկախականների հետ, 1988 թվականին ձերբակալվել, իսկ հետագա տարիներին հալածվել և խուզարկությունների ենթարկվել ՊԱԿ-ի կողմից: Ինչ-որ անհասկանալի բան է ստացվում` ՊԱԿ-ը ձերբակալել է, հետապնդել և խուզարկել իր գործակալի՞ն: Կատարյալ ապուշություն: